b'\n_START_ARTICLE_\nKaristo\n_START_PARAGRAPH_\nKaristo Oy on suomalainen kustantamo. Aiemmin yhti\xc3\xb6 harjoitti my\xc3\xb6s kirjapainoliiketoimintaa.\n_START_SECTION_\nHistoria\n_START_PARAGRAPH_\nKariston kustannustoiminta alkoi vuonna 1900. Perustajina toimi tuolloin August Boman ja Arvi A. Karlsson (my\xc3\xb6hemmin Karisto). Boman myi osuutensa vuonna 1907, ja yhti\xc3\xb6 sai nimen Arvi A. Kariston kustannusliike. Kustannustoiminnan lis\xc3\xa4ksi Arvi A. Karisto perusti sitomoyrityksen sek\xc3\xa4 kirjekuoritehtaan. Toiminnot sulautuivat yhteen vuonna 1917, kun perustettiin Arvi A. Karisto Osakeyhti\xc3\xb6.\n_START_SECTION_\nNykyp\xc3\xa4iv\xc3\xa4\n_START_PARAGRAPH_\nKariston tunnetuimmat kirjailijat 2000-luvulla ovat olleet Seppo Jokinen, Kirsti Ellil\xc3\xa4, Juha-Pekka Koskinen, Timo Sandberg ja Jukka M. Heikkil\xc3\xa4_NEWLINE_Kirjapaino myytiin marraskuussa 2012 Bookwellille, joka tiedotti joulukuussa kirjapainon lopettamisesta kev\xc3\xa4\xc3\xa4n 2013 j\xc3\xa4lkeen._NEWLINE_Vuonna 2012 Karisto osti autojen korjausoppaita kustantavan Alfamer Oy:n ruotsalaiselta Albinsson & Sj\xc3\xb6berg F\xc3\xb6rlags AB:lt\xc3\xa4._NEWLINE_Kustannusliiketoiminta myytiin vuonna 2016 Tarusto Kustannus Oy:lle, joka jatkaa toimintaa Karisto Oy -nimell\xc3\xa4.'